

VLADA REPUBLIKE HRVATSKE

Zagreb, 30. studenoga 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog amandmana Vlade Republike Hrvatske na Konačni prijedlog zakona o izmjenama i dopunama Zakona o potrošačkom kreditiranju |

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

KLASA: PRIJEDLOG

URBROJ:

Zagreb,

**PREDSJEDNIKU HRVATSKOGA SABORA**

PREDMET: Konačni prijedlog zakona o izmjenama i dopunama Zakona o potrošačkom kreditiranju - amandman Vlade

Na temelju članka 85. Ustava Republike Hrvatske („Narodne novine“, broj 85/10. - pročišćeni tekst i 5/14. - Odluka Ustavnog suda Republike Hrvatske) i članaka 196. i 199. Poslovnika Hrvatskoga sabora („Narodne novine“, broj 81/13., 113/16., 69/17., 29/18. 53/20., 119/20. - Odluka Ustavnog suda Republike Hrvatske 123/20. i 86/23. - Odluka Ustavnog suda Republike Hrvatske), Vlada Republike Hrvatske na Konačni prijedlog zakona o izmjenama i dopunama Zakona o potrošačkom kreditiranju podnosi sljedeće

**A M A N D M A N E**

1. **Na članak 6.**

U članku 6. u dodanom članak 16.a stavak 7. mijenja se i glasi:

„(7) Vjerovnik je dužan prije sklapanja ugovora o kupoprodaji neprihodonosnog kredita, prije pokretanja ovršnog postupka ili prije aktiviranja instrumenta osiguranja otplate kredita poduzimati razumne i opravdane mjere radi postizanja dogovora u vezi s naplatom obveza iz ugovora o kreditu s potrošačem koji ima poteškoće u plaćanju.“.

U dodanom članku 16.c stavak 2. mijenja se i glasi:

„(2) Vjerovnik je dužan potrošača koji ima poteškoća u plaćanju pisanim putem informirati o radnjama koje namjerava poduzeti te ponuditi potrošaču jednu ili više mjera za olakšavanje otplate kredita iz stavka 3. ovoga članka, prije sklapanja ugovora o kupoprodaji neprihodonosnog kredita, prije pokretanja ovršnog postupka ili prije aktiviranja instrumenta osiguranja otplate kredita.“.

Obrazloženje:

U članku 6. Konačnog prijedloga zakona o izmjenama i dopunama Zakona o potrošačkom kreditiranju kojim su dodani članci 16.a i 16.c izmijeni su stavak 7. u članku 16.a i stavak 2. u članku 16.c tako što je propisano da je vjerovnik dužan poduzimati razumne i opravdane mjere radi postizanja dogovora u vezi s naplatom obveza iz ugovora o kreditu s potrošačem koji ima poteškoća u plaćanju te ponuditi jednu ili više mjera olakšavanja otplate kredita, ne samo prije sklapanja ugovora o kupoprodaji neprihodonosnog kredita i pokretanja ovršnog postupka, već i prije aktiviranja bilo kojeg instrumenta osiguranja otplate kredita s ciljem proširenja područja primjene mjera za olakšavanje otplate kredita čime će se dodatno ojačati zaštita potrošača.

1. **Na članak 9.**

U članku 9. članak 26.b stavak 1. podstavak 7. mijenja se i glasi:

„- protivno odredbama članka 16.a stavka 7. ovoga Zakona prije sklapanja ugovora o kupoprodaji neprihodonosnog kredita, prije pokretanja ovršnog postupka ili prije aktiviranja instrumenta osiguranja otplate kredita. ne poduzme razumne i opravdane mjere radi postizanja dogovora u vezi s naplatom obveza iz ugovora o kreditu s potrošačem koji ima poteškoće u plaćanju“.

Podstavak 13. mijenja se i glasi:

“- protivno odredbama članka 16.c stavka 2. ovoga Zakona potrošača koji ima poteškoća u plaćanju pisanim putem ne informira o radnjama koje namjerava poduzeti te ne ponudi potrošaču jednu ili više mjera iz članka 16.c stavka 3. ovoga Zakona za olakšavanje otplate kredita, prije sklapanja ugovora o kupoprodaji neprihodonosnog kredita, prije pokretanja površnog postupka ili prije aktiviranja instrumenta osiguranja otplate kredita“.

Obrazloženje:

Slijedom izmijenjenih materijalnih odredbi izmijenjene su i prekršajne odredbe radi osiguravanja svih potrebnih preduvjeta za punu primjenu predloženih izmjena.

PREDSJEDNIK

mr. sc. Andrej Plenković